
www.zlatograd.bg;  e-mail:  ObA-zlatograd@zlatograd.bg

Изх.№ …………………………
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Предоставяне на временен безлихвен заем от временно свободни средства от общинския бюджет за авансово финансиране на плащания по проект „Започвам работа“ - Компонент 3 „Заетост“, финансиран по програма „Развитие на човешките ресурси“ 2021-2027.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Община Златоград сключи договор № ЗР-К3-06-04-00007#15 с Агенция по заетостта за осигуряване на заетост по проект с наименование „Започвам работа“ - Компонент 3 „Заетост“, финансиран по програма „Развитие на човешките ресурси“ 2021-2027, съфинансирана от Европейския съюз чрез Европейски социален фонд. 
По настоящия проект, чрез директно предоставяне на безвъзмездна финансова помощ, се финансира осигуряване на субсидирана заетост на тримесечие, както следва:

- за безработни и неактивни лица – за период до 6 м.;

- за безработни и неактивни лица в неравностойно положение – за период до 12 м.;
- за безработни и неактивни лица с трайни увреждания – за период до 24 м.
В рамките на проекта са наети шест лица на длъжност „Работник поддръжка“, от които пет за срок от 12 месеца, и едно лице за срок от 6 месеца. Заетостта е стартирала на 02.05.2024 г.
Разходите за възнаграждение на наетите лица ще се възстановяват под формата на единични разходи (стандартна таблица за единица разход). В стойността на единица разход се включват тримесечните разходи за труд за наето лице. Същите включват брутно възнаграждение (разход за нетно възнаграждение, лични осигурителни вноски и данък на физическо лице) и осигурителни вноски за сметка на работодателя, в т.ч. и разход за платен годишен отпуск.

  Обща информация за проекта:

- период на изпълнение – 02.05.2024 г.- 01.05.2025 г.
- обща стойност на проекта – 73 412 лв.

- планирана стойност за 2024 г.- 45 605 лв.
След приключване на субсидираната заетост работодателите следва да запазят заетостта на минимум 50 %  на лицата от целевата група (безработни и неактивни лица или безработни и неактивни лица в неравностойно положение), които са получили подкрепа по проекта, за период от 50 % от периода на субсидирана заетост след нейното приключване.
За реализацията на изпълнявания проект е необходимо да ползва временен безлихвен заем от бюджета, като сроковете за предоставяне и възстановяване на заема са в зависимост от условията на финансиращата програма. Отпускането на временен безлихвен заем е необходимо, поради факта, че възстановяването на разходите по оперативните програми се осъществява след представяне на исканe за плащане, на тримесечие, базирани на реално извършени разходи.
На основание чл. 104, ал.1, т.4 и т.5  и чл. 126 от Закона за публичните финанси, с решение на общинския съвет могат да се отпускат временни безлихвени заеми от сметките за средства от ЕС и от общинския бюджет, с които авансово да се финансират плащания по проекти, финансирани със средства от Европейския съюз и от други международни програми и договори, като срокът за погасяване на заемите се обвързва със сроковете на ползването на съответното финансиране със средства от Европейския съюз.

Във тази връзка предлагам Общински съвет Златоград да даде съгласие за предоставяне на временен безлихвен заем от временно свободни средства за 2024 г., за авансово финансиране на плащания по проект „Започвам работа“ – Компонент 3 „Заетост“, финансиран по Програма „Развитие на човешките ресурси“ 2021-2027.

Предвид гореизложеното предлагам Общински съвет Златоград да вземе следното 
РЕШЕНИЕ :
На основание чл. 21, ал.1, т.10 и ал.2 от Закона за местното самоуправление и местната администрация, чл.104, ал.1, т.5 и ал.4 от Закона за публичните финанси, Общински съвет – Златоград:
1. Дава съгласие за предоставяне на временен безлихвен заем от общинския бюджет за авансово финансиране на плащания по проект „Започвам работа“ – Компонент 3 „Заетост“, финансиран със средства от Програма „Развитие на човешките ресурси“ 2021-2027, при условията на чл.104, ал.4 от Закона за публичните финанси.
2. При предоставянето на временни безлихвени заеми от временно свободни средства от общинския бюджет да се спазват изискванията на чл. 126 от Закона за публичните финанси.

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

